Kaitseministeerium

Sakala 1

15094 Tallinn 06.01.2026 nr 2-2/50

Rahvusvaheline õppekava ja võimalik koostöö

Lugupeetud kaitseminister

Lugupeetud kantsler

Anname teada, et Tallinna linna ja Haridus- ja Teadusministeeriumi vahel 2025. aastal sõlmitud halduslepingus, mis reguleerib muuhulgas rahvusvahelise õppekava alusel õppivate õpilaste vastuvõtu aluseid, on esmakordselt määratletud sihtrühmadena ka riigikaitse valdkonna töötajate lapsed.

Halduslepingus on vastavate sihtrühmadena nimetatud:

* välisriigi kodanike lapsed, kelle vanem töötab tähtajalise töölepingu alusel riigikaitse valdkonnas;
* Eesti kodanike lapsed, kelle vanem töötab riigikaitse valdkonnas ning kes on sama kooliastme või IB programmi jooksul vähemalt kaks aastat õppinud välisriigis asuvas IB koolis või rahvusvahelises koolis seetõttu, et üks vanematest töötas või töötab välisriigis.

Arvestades riigikaitse valdkonna töötajate rahvusvahelist liikuvust ning teenistuse eripära, näeme võimalust edasiseks koostööks ja infovahetuseks, et tagada nimetatud sihtrühmadele selged ja toimivad hariduslikud võimalused.

Kui teema on Kaitseministeeriumi jaoks asjakohane, palume võimalusel edastada käesolev info vastutavale või asjaomasele ametnikule. Oleme valmis kohtumiseks, et arutada võimalikke koostöövorme ja edasisi samme.

Lugupidamisega

/allkirjastatud digitaalselt/

Toomas Kruusimägi

Direktor